| Seksologija |
| --- |
|  |
| 
Seksualinės orientacijos
* + Aseksualumas
	+ Biseksualumas
	+ Heteroseksualumas
	+ Homoseksualumas

 |
| 
Seksualumas ir visuomenė
* + Seksualinės fantazijos
	+ Lytinis potraukis
	+ Lytiniai santykiai
	+ Lytinis susilaikymas
	+ Lytinis švietimas
	+ Lytinis fetišizmas
	+ Lytiniai nukrypimai
	+ Išprievartavimas
	+ Pornografija
	+ Prostitucija
	+ Seksualinė revoliucija
	+ Socialinė lytis
	+ Seksualinis objektifikavimas
	+ Seksualinis priekabiavimas
	+ Flirtas

 |
| 
Lytinė sveikata
* + Abortas
	+ Kontracepcija
	+ Lytiškai plintančios ligos
	+ Lytiniai sutrikimai
	+ Nevaisingumas
	+ Vaisingumas

 |
| 
Lytinė raida
* + Lytinis brendimas
	+ Menopauzė
	+ Andropauzė

 |
| 
Reprodukcinė sistema
* + Lytiniai organai
	+ Lytiniai hormonai

 |
| 
Mokslo šakos
* + Ginekologija
	+ Andrologija

 |
| Ž • A • R |

**Lytiniai santykiai** arba **seksas** – psichinių ir fiziologinių reakcijų, išgyvenimų ir poelgių, susijusių su lytinio potraukio pasireiškimu ir patenkinimu, visuma. Tai yra neatskiriama lytinio gyvenimo dalis. Siaurąja prasme – lytinė sueitis (vaginalinis seksas). Mylimasi įvairiomis sekso pozomis. Nors labiausiai paplitusi lytinių santykių forma yra sueitis, tačiau yra ir daugiau sekso formų: masturbacija, glamonės, oralinis seksas, analinis seksas, seksas tarp krūtų, šlaunų ir kt. Taip pat yra ir įvairių fetišų (BDSM ir kt.). Pagal pakraipą skiriamą į heteroseksualių, homoseksualių, biseksualių asmenų praktikuojamą seksą. Gali būti grupinis seksas.

Lytinio gyvenimo biologinė paskirtis yra giminės pratęsimas, bet žmonėms, kitaip nei daugumai gyvūnų, sekso reikšmė daug platesnė. Seksas reikalingas seksualiniam pasitenkinimui, šeimos ar partnerių poros stabilumui. kiekviena pora sekso reguliarumą nustato individualiai, pagal savo poreikius, ir tai gali žymiai skirtis nuo kitų porų. Teigiami seksualiniai pojūčiai yra svarbi (nors ir ne visiems būtina) žmogaus laimės dalis. Mokslas, tyrinėjantis lytinius santykius ir su juo susijusius reiškinius, vadinamas seksologija.

Žmonių visuomenė jau nuo senųjų civilizacijų laikų žinojo įvairias lytinio gyvenimo formas, reguliavo sekso išraišką ir priimtinumą visuomenėje. Kai kurios formos būdavo smerkiamos ar baudžiamos. Viduramžiais lytiniai santykiai vertinti dvejopai: krikščionybė lytinius santykius laikė nuodėme, amoraliu veiksmu (išskyrus seksą giminei pratęsti), nors buitinėje plotmėje tai buvo toleruojama. Renesanso metu humanistai „reabilitavo" žmogaus teisę į kūnišką pasitenkinimą. XIX a. puritoniška moralė vėl buvo sukūrusį antiseksualių nuostatų sistemą, kurie išaukštino tik vedybinius santykius. XX a. ypač po seksualinės revoliucijos paplito racionalus požiūris į seksą kaip į kasdienio gyvenimo dalį – tai liberalizavo lytinę moralę, atsirado sekso pramonės sektorius (komercinė pornografija, sekso scenos filmuose ir reklamoje, sekso prekių parduotuvės ir kt.). Dėl seksualinės revoliucijos jau beveik nebesmerkiami lytiniai santykiai iki santuokos, ankstyvas seksas tarp bendraamžių kartais net nesulaukus pilnametystės.

Šaltiniai
---------

1. ↑  „Coitus". *Encyclopedia of Sex and Gender: Culture Society History*. Nuoroda tikrinta 2022-01-01.
2. ↑  Jones, Richard E. (2006). *Human reproductive biology*. Kristin H. Lopez (3rd ed.). Amsterdam: Elsevier Academic Press. ISBN 978-0-12-088465-0. OCLC 61351645.
3. 1 2 3  *Seksas*. Visuotinė lietuvių enciklopedija. Nuoroda tikrinta 2022-05-09.
4. ↑  *Lytinis gyvenimas*. Visuotinė lietuvių enciklopedija. Nuoroda tikrinta 2022-05-09.
5. ↑  „Sex in the Middle Ages". *Serious Science*. Nuoroda tikrinta 2022-05-10.
6. ↑  Hafer, Abby (2021-09-09). „Humanism, Sex, and Sexuality". *The Oxford Handbook of Humanism*. doi:10.1093/oxfordhb/9780190921538.001.0001/oxfordhb-9780190921538-e-34. Nuoroda tikrinta 2022-05-10.
7. ↑  Todd, Margo (1980). „Humanists, Puritans and the Spiritualized Household". *Church History* **49** (1): 18–34. ISSN 0009-6407. doi:10.2307/3164637.
8. 1 2  „Sexual Revolution". *St. James Encyclopedia of Popular Culture*. Nuoroda tikrinta 2022-03-07.
9. ↑  *Seksualinė revoliucija*. Visuotinė lietuvių enciklopedija. Nuoroda tikrinta 2022-03-07.
10. ↑  Coontz, Stephanie (2006). *Marriage, a history: how love conquered marriage*. New York. ISBN 978-0-14-303667-8. OCLC 64589809.


|  |  |
| --- | --- |
|  | **Vikiteka: Lytiniai santykiai** – vaizdinė ir garsinė medžiaga  |